text: James Blunt  kommer til Jelling Musikfestival
  25 januar 2018 kl. 09.19
  Den britiske sanger og sangskriver James Blunt bliver et af hovednavnene på 2018-udgaven af Jelling Musikfestival.
  Det canadiske rockband, Nickelback, er allerede præsenteret som et af hovednavnene på Jelling Musikfestival - og nu følger festivalen, der i år afholdes for 30. gang, op med James Blunt.
  James Blunt fik i 2005 sit store gennembrud med sangen "You`re Beuatiful". Sangen, som James Blunt skrev - efter et tilfældigt møde med en eks-kæreste og hendes nye flamme i Londons undergrund - blev et stort internationalt verdenshit, der toppede hitlister i både USA og England.
  Jelling Musikfestival finder sted fra 24. til 27. maj og har udover canadiske Nickelback og James Blunt også foreløbig offentliggjort, at Thomas Helmig og C.V. Jørgensen er på plakaten.
  
  